Dera manèra que gossets e pastors acacen a un cornut cèrvi o a ua craba que s’amague ena escalabrosa arròca o ena ombriua seuva, pr’amor que non ère decidit peth fado qu’er animau auie d’ester agarrat; se tirassat pera cridadissa, se presente un pelut leon, a toti les met en hujuda a maugrat dera intencion; atau tanben es danaus auançauen en revolum, herint as sòns enemics damb espades e lances de dobla lama; mès en veir que Hectòr recorrie es files des sòns, se trebolèren e les queiguec era amna enes pès.